armvectores/hy_wikipedia_2023 huggingface dataset:
Պարսկական կլորագլուխ

Պարսկական կլորագլուխ (պարսկական դոդոշագլուխ մողես, լատ.՝ Phrynocephalus persicus), ագամաների ընտանիքի կլորագլուխների ցեղի (Prynocephalus) մողես։ Նախկինում համարվել է տակիրային կլորագլխի ենթատեսակ (Phrynocephalus helioscopus persicus)։


== Տարածվածություն ==
Հանդիպում է Իրանում (Իրանական բարձրավանդակի Կենտրոնական սարավանդի հյուսիս-արևմտյան և արևմտյան շրջաններ)՝ ծովի մակարդակից մինչև 1150 մ բարձրությունների վրա։ Նախկինում բնակվել է նաև Ադրբեջանի տարածքում (Զուվանդի շրջան), սակայն կենդանատեսակի վերջին ներկայացուցիչները գտնվել և արձանագրվել են 50 տարի առաջ։


== Կարգաբանություն ==
Պարսկական կլորագլուխը (Phrynocephalus persicus de Filippii, 1863) նկարագրվել է Իրանում իտալացի հետազոտող և ճանապարհորդ Ֆիլիպո դե Ֆիլիպիի կողմից։ 30 տարի անց հունգարացի կենդանաբան Լայոշ Մեհեյը Արաքս գետի հովտում արած հետազոտությունների հիման տվեց Հորվաթի տակիրային կլորագլխի (Phrynocephalus helioscopus horvathi Mehely, 1894) նկարագրությունը։ Հաջորդ տարիներին դրանք դիտարկվում էին որպես առանձին ձևեր, այնուհետև Անդրկովկասից մինչև Իրանի Կենտրոնական սարահարթ հանդիպող բոլոր կլորագլուխները բնորոշվեցին Phrynocephalus persicus ձևով։ 
Ձևաբանական և մոլեկուլա-գենետիկական անալիզը ամփոփող գրականության տվյալների հիման վրա Ռուսաստանի ԳԱ Կենդանաբանական ինստիտուտի աշխատակիցներ Մելնիկովը և Անանևան, ՀՀ ԳԱԱ աշխատակից Աղասյանը և Շահիդ Բեհեշտիի համալսարանի աշխատակից Ռաջաբիզադեն առաջարկում են Phrynocephalus helioscopus horvathi և Phrynocephalus persicus տերմինները որպես առանձին կարգաբանական ձևեր, և ըստ այդ տվյալների՝ Արաքսի հովտում «պարսկական կլորագլխի» վերաբերյալ հավաքագրված ամբողջ նյութը հարկավոր է վերագրել անդրկովկասյան կլորագլխին։
Իսկ 2013 թվականին ձևաբանական և մոլեկուլա-գենետիկական անալիզի վերլուծության արդյունքներով Ռուսաստանի ԳԱ Կենդանաբանական ինստիտուտի աշխատակիցներ Մելնիկովն ու Մելնիկովան, ՄՊՀ Կենդանաբանական թանգարանի աշխատակից Նազարովը և Քերմանի առաջատար տեխնոլոգիաների համալսարանի աշխատակից Ռաջաբիզադեն «պարսկական կլորագլխից» առանձնացրեցին Զագրոսի լեռների շրջանում հանդիպող կլորագլուխների նոր տեսակ՝ բնորոշելով որպես Անանևայի կլորագլուխ (Phrynocephalus ananjevae Melnikov, Melnikova, Nazarov & Rajabizadeh, 2013):


== Ծանոթագրություններ ==
Վանք (Կիսկիմի գավառ)

Անվան այլ կիրառումների համար տե՛ս՝ Վանք (այլ կիրառումներ)Վանք Վերին, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Կիսկիմ գյուղաքաղաքից 13 կմ հարավ-արևելք, Թորթումի ձախակողմյան Վանք վտակի ափին։
Տարածքը սարահարթային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սերգիև Պոսադի շրջան

Սերգիև Պոսադի շրջան (ռուս.՝ Сергиево-Посадский муниципальный район), մունիցիպալ շրջան Ռուսաստանի Դաշնության Մոսկվայի մարզում։
Ստեղծվել է 1929 թվականին։ Վարչական կենտրոնը՝ Սերգիև Պոսադ։


== Աշխարհագրություն ==
Շրջանի տարածքի մակերեսը կազմում է 2025 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 223728 մարդ։ Բնակչության խտությունը կազմում էր 110,48 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սևերնոե (այլ կիրառումներ)

Սևերնոե, կարող է վերաբերել՝

Սևերնոե - ավան, Ուկրաինայի Դոնեցկի մարզի Յասինովատսկի շրջանում
Սևերնոե - գյուղ, Ուկրաինայի Ղրիմի Ինքնավար Հանրապետության Բելոգորսկի շրջանում
Սևերնոե - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Սևերնոե - գյուղ, Ուկրաինայի Ղրիմի Ինքնավար Հանրապետության Ռազդոլնոյեի շրջանում
Սևերնոե - քաղաքատիպ ավան, Ուկրաինայի Դոնեցկի մարզի Սնեժնոեի քաղաքային խորհրդում
Ժողովածու (1430)

Ժողովածու (1430), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1430 թվի տակ։ Ձեռագիրը գրվել է 1658 թվականին` 17-րդ դարում (1717-ից հետո), ենթադրաբար Արզնիում։ Գրված է թղթի վրա, որը ունի 15,3 X 10 չափս։ Ձեռագիրը կազմված է 105 թերթից։ Գրված է միասյուն, նոտրգրով։ Ունի լուսանցազարդ մանրանկարներ։ Պահպանակը գրված է՝ թղթի վրա՝ ուղղագիծ երկաթագրով (մի քանի բառ)։ Կազմը` կաշեպատ տախտակ դրոշմազարդ։ Հիշատակարաններ՝ 19բ, 105ա։


== Բովանդակություն ==
Յովհ. Թլկուրանցւոյ Մեկնութիւն Արարածոց (չափ.)։
Ներս. Լամբրոնացւոյ Մեկնութիւն պատարագին
Վասն երակ առնելոյ
Տաղք (Սուքիաս Պրուսացի, Գր. Նարեկացի, Կայծա՞կ, Գր. Խլաթե՞ցի, Մովսէս, անանունք)։
Քարոզ վասն ննջեցելոց։
Իդն. Տիգրանակերտցւոյ Պատմութիւն աւերման արևելեան և պարսից աշխարհաց յօսմանցւոց։


== Ծանոթագրություններ ==
Սերգեյ Գրիգորյանց (շախմատիստ)

Անվան այլ կիրառումների համար տե՛ս՝ Սերգեյ Գրիգորյանց (այլ կիրառումներ)Սերգեյ Միխայիլի Գրիգորյանց (ռուս.՝ Сергей Михайлович Григорьянц, նոյեմբերի 2, 1983(1983-11-02), Տաշքենդ, Ուզբեկական ԽՍՀ), ռուսաստանաբնակ հայ շախմատիստ։ Գրոսմայստերի կոչմանն արժանացել է 2003 թ.։ Գրիգորյանցը 2005 թ. դարձել է Մոսկվայի առաջնության հաղթող։


== Մրցելույթների աղյուսակ ==


== Վարկանիշի փոփոխության գծապատկեր ==


== Ծանոթագրություններ ==


== Հղումներ ==
Սերգեյ Գրիգորյանցի անձնական էջը ratings.fide.com կայքում
Սերգեյ Գրիգորյանցի պարտիաները www.chessgames.com կայքում
Սերգեյ Գրիգորյանցի անձնական էջը www365chess.com կայքում
Տրեգուբովկա (գյուղ, Ռուդնյանսկի շրջան)

Տրեգուբովկա (ռուս.՝ Трегубовка), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոդյանոե (գյուղ, Ելանեցի շրջան)

Անվան այլ կիրառումների համար տե՛ս՝ ՎոդյանոեՎոդյանոե (ուկրաիներեն՝ Водяне), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1921 թվականին։
2001 թվականի տվյալներով Վոդյանոե գյուղում բնակվում էր 97 մարդ։ Բնակավայրը զբաղեցնում է 0,457 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լավ օր (մուլտֆիլմ)

«Լավ օր» (չինարեն՝ 好极了), չինական անիմացիոն սև կատակերգություն, ռեժիսորը Լյու Ցզյանն է։ Ֆիլմի համաշխարհային պրեմիերան տեղի է ունեցել 2017 թվականի փետրվարի 17-ին Բեռլինի կինոփառատոնի ժամանակ, որտեղ այն ներկայացվել է հիմնական մրցույթում։
Ֆիլմը պատմում է մեկ միլիոն յուանով լի պայուսակի մասին, որին հետապնդում էին վարորդը, մաֆիայի պարագլուխը, վերջինիս կնոջ հետ սեռական հարաբերություններ ունեցած կոնյունկտուրային նկարիչը, ճաշարանի տիրուհին, վարձու մարդասպանները, մոտոցիկլիստները և մանր բիզնեսմենները։


== Դերերում ==


== Մրցանակներ և անվանակարգեր ==


== Թողարկում ==
«Լավ օր» ֆիլմի, որն ուներ միջազգային «Have a Nice Day» անունը, համաշխարհային պրեմիերան տեղի է ունեցել 2017 թվականի փետրվարի 17-ին Բեռլինի կինոփառատոնում։ Այն երկրորդ անիմացիոն կինոնկարն է, որ մասնակցել է Բեռլինալեի հիմնական մրցույթին, ինչպես նաև Չինաստանի պատմության մեջ երկրորդ անկախ լիամետրաժ մուլտֆիլմն էր (առաջինը «Փիրսինգ 1» մուլտֆիլմն էր, որը նկարել է «Լավ օր» մուլտֆիլմի ռեժիսոր Լյու Ցզյանեմը)։


== Ծանոթագրություններ ==
Արի Պազովսկի

Արի Մոիսեևիչ Պազովսկի (ռուս.՝ А́рий Моисе́евич Пазо́вский, հունվարի 21 (փետրվարի 2), 1887, Պերմ, Ռուսական կայսրություն - հունվարի 6, 1953(1953-01-06), Մոսկվա, ԽՍՀՄ), խորհրդային դիրիժոր։ ԽՍՀՄ ժողովրդական արտիստ (1940)։ ԽՄԿԿ անդամ 1941 թվականից։


== Կենսագրություն ==
1904 թվականին ավարտել է Պետերբուրգի կոնսերվատորիայի Լ․ Աուերի ջութակի դասարանը։
Որպես դիրիժոր հանդես է եկել 1905 թվականից, Պերմի օպերային թատրոնում։ Աշխատել է Կազանի, Սարատովի, Խարկովի, Օդեսայի, Կիևի, Զիմինի մոսկովյան և այլ օպերային թատրոններում։
1936-1943 թվականներին եղել է Լենինգրադի Կիրովի անվան օպերայի և բալետի թատրոնի, 1943-1948 թվականներին՝ Մեծ թատրոնի (1923-1928 թվականներին ընդմիջումով՝ դիրիժոր) գլխավոր դիրիժոր և գեղարվեստական ղեկավար։
Պազովսկին 20-րդ դարի 1-ին կեսի խոշորագույն օպերային դիրիժորներից է։
Իրականացրել է Գունոյի «Ֆաուստ» (1924), Վագների «Վալկիրիա» (1925), Մուսորգսկու «Բորիս Գոդունով» (1927), Գլինկայի «Իվան Սուսանին» (1939-1945), Չայկովսկու «Չարոդեյկա» (1941) և այլ օպերաների բեմադրությունը։


== Պարգևներ ==
ԽՍՀՄ պետական մրցանակներ (1941, 1942, 1943)
Պարգևատրվել է երկու շքանշանով։


== Ծանոթագրություններ ==
Լյագինո

Լյագինո (ռուս.՝ Лягино), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլոր շներն ընկնում են դրախտ (մուլտֆիլմ)

Բոլոր շներն ընկնում են դրախտ (անգլ.՝ All Dogs Go to Heaven: The Series), ամերիկյան մուլտիպլիկացիոն սերիալ, որը ստեղծվել է նույնանուն մուլտֆիլմի մոտիվներով։ ԱՄՆ-ում այն ցուցադրվել է 1996 թվականին։
Սերիալն ունի 40 սերիա, որոնք ընդգրկված են 3 եթերաշրջաններում (առաջին եթերաշրջան՝ 13 սերիա, երկրորդ եթերաշրջան՝ 13 սերիա, երրորդ եթերաշրջան՝ 14 սերիա)։
Սկզբնական տիտրերում կա մի հատված «Բոլոր շներն ընկնում են դրախտ 2» մուլտֆիլմից` «Little Heaven» երգի նվագակցությամբ։


== Սյուժե ==
Սերիալը «Բոլոր շներն ընկնում են դրախտ 2» մուլտֆիլմի շարունակությունն է, որտեղ պատմվում է այն մասին, թե ինչպես է Չարլին օգտագործում իր երկրորդ կյանքը՝ պահապան հրեշտակի դերում։ Դրանում նրան օգնում է իր հավատարիմ ընկեր Իտչին։
Մի շարք սերիաներում Չարլին և Իտչին կատարում են Անաբելի հանձնարարությունները։ Վերջինիս հանձնարարությունները հիմնականում վերաբերվում են ինչ-որ մեկին փրկելուն կամ դաստիարակելուն։
Յուրաքանչուր սերիայի վերջում խրատ է լինում, որը ապացուցվում է գլխավոր հերոսների գործողություններով։ Այս սկզբունքներով է կառուցված սերիալի սերիաների մեծ մասը։


== Գլխավոր հերոսներ ==
Չարլի Բ. Բարկին - հովվաշուն։ Սերիալում Չարլին ավելի փառամոլ ու էգոիստ է, բայց հաճախ գալիս է օգնության։
Իտչի Իտչիֆորդ - տաքսա, Չարլիի լավագույն ընկերը, շատ բարի և զգույշ է։
Անաբել - շների դրախտի հրեշտակ։
Սաշա Լյա Ֆլյոր - Չարլիի ընկերուհին։ «Լվի խայթ» անունով սրճարանի տերը նա է։ Այս հերոսի հնչյունավորումը կատարել է շոտլանդացի երգչուհի Շինա Ինսթոնը (պատմության մեջ առաջին և դեռ միակ կատարողի կողմից, ում երգերը կարող էին լինել Billboard-ի լավագույն հնգյակում, յուրաքանչյուր հինգ հիմնական կատեգորիաներում)։
Վիննիֆրեդ Բեսսիմեյ դե Վինկերվիլ - Իտչիի ընկերուհին։ Ընկերները նրան անվանում են ուղղակի Բեսս։ Սերիալում հայտնվում է 6-րդ էպիզոդից հետո։
Քարֆեյս - սերիալի գլխավոր բացասական կերպարը։
Քիլլեր - Քարֆեյսի հավատարիմ օգնականը։
Բելլադոննա - Անաբելի քույրն ու հակապատկերը։ Հայտնվում է 14-րդ էպիզոդից հետո։
Դեյվիդ - Հայտնվում է մի քանի սերիաներում։ Սերիալում նա 10 տարեկան է։


== Հետաքրքիր փաստեր ==
Սերիալում կան շատ պահեր, երբ կարելի է ենթադրել, որ պահապան հրեշտակների լեզուն հասկանում են միայն երեխաները։ Կան շատ սերիաներ, որտեղ Չարլին ու Իտչին զրուցում են մարդկանց մոտ, սակայն նրանցից ոչ ոք դրանից չի զարմանում։ Համաձայն «Բոլոր շներն ընկնում են դրախտ 2» մուլտֆիլմի` բոլոր մարդիկ  հասկանում են նրանց լեզուն։ The Rexx Files անունով սերիայում մեզ ապացուցում են, որ մեծահասակերը նույնպես հասկանում են նրանց, բայց դա միակ սերիան է, որտեղ այն արտացոլվում է։
Ամբողջ սերիալի ընթացքում Սաշայի աչքերի գույնը փոխվում է։ Որոշ սերիաներում դրանք կանաչ են, որոշներում կապույտ։ Սաշայի աչքերի իրական գույնը կանաչ է։


== Տես նաև ==
Բոլոր շներն ընկնում են դրախտ
Բոլոր շներն ընկնում են դրախտ 2


== Ծանոթագրություններ ==


== Արտաքին հղումներ ==
All Dogs Go to Heaven: The Series на imdb.com
Русскоязычный фан сайт мультсериала(ռուս.)
Էպուաս (պանիր)

Էպուաս (ֆր.՝ Époisses), ֆրանսիական փափուկ պանիր՝ պատրաստված կովի կաթից։


== Պատմություն ==
Էպուաս պանրատեսակը հորինել են ցիստերիանական վանական-ճգնավորները։ 1968 թվականին ստեղծվել է «Էպուասի պաշտպանության խորհուրդը»։ 1991 թվականին էպուասը սերտիֆիկացվեց Appellation d'origine contrôlée կողմից։


== Պատրաստում ==
Մեկ գլուխ պանիր ստանալու համար անհրաժեշտ է շուրջ երկու լիտր կովի կաթ։ Կաթի պատրաստման ժամանակ դրանում ավելացնում են մի քիչ խմորիչ, որի պատճառով պանիրը սկսում է դանդաղորեն թթվել։ 16-24 ժամ անց ձևավորվում է մակարդը, որը տեղափոխում են հատուկ պանրի համար նախատեսված կաղապարների մեջ։ Այդտեղ մնում է այնքան ժամանակ, մինչև սիճուկը լրիվ չի քամվում։ Հետո պանիրն հանում են կաղապարներից, աղ են անում, և տեղադրում փայտե վանդակների վրա մինչև հասունացումը։ Առաջին շաբաթում օրը երկու-երեք անգամ կեղևը լվացվում է աղաջրով։ Դրանից անմիջապես հետո, որբ կեղևը ստանում է կարմրավուն երանգավորում, ջրի մեջ ավելացնում են բուրգունդական Marc de Bourgogne օղի և կրկին լվանում պանրի կեղևը։ Պանիրը հասունանում է 5-8 շաբաթների ընթացքում։


== Նկարագիր ==
Պանրի գլուխները ունեն սկավառակի տեսք և լինում են երկու տեսակի՝ մեծ շառավղով՝ 16,5-19 սմ, որի բարձրությունը 3-4,5 սմ է, իսկ զանգվածը՝ 700—1100 գրամ։ Եվ մյուս տեսակը փոքրն է՝ 9,5-11,5 սմ շառավղով, 3-4,5 սմ բարձրությամբ և 250—350 գրամ զանգվածով։ Գլուխը պատված է ողորկ և փայլուն կեղևով, որի տակ գտնվում է նրբահամ միջուկը՝ վառ բեժագույն, որն ունի անկրկնելի բուրմունք։ Երիտասարդ պանրատեսակի կեղևը ունի փղոսկրի երանգ, իսկ հներինը՝ կարմիր աղյուսագույն։ 

Էպուաս պանիրը կտրատում են չորս մասերի և ուտում են աղանդերային գդալներով։ Պանրի հետ օգտագործում են թեթև բուրգունդական գինիներ կամ էլ կիսաքաղցր սպիտակ Chablis և Sauternes գինիներ։


== Ծանոթագրություններ ==


== Արտաքին հղումներ ==
«Էպուաս պանիրը Гастроном.ру կայքում» (ռուսերեն)։ Արխիվացված օրիգինալից 2012-04-21-ին։ Վերցված է 2011-10-27 
«Syndicat de Défense de l'Epoisses» (անգլերեն)։ Արխիվացված է օրիգինալից 2012-05-17-ին։ Վերցված է 2011-10-27 
«Epoisses sur le site des fromages AOP» (ֆրանսերեն)։ Արխիվացված է օրիգինալից 2012-05-17-ին։ Վերցված է 2011-10-27 
«Le Roi des fromages» (ֆրանսերեն)։ Արխիվացված է օրիգինալից 2012-05-17-ին։ Վերցված է 2011-10-27
Ալի ալ-Նաիմի

Ալի ալ-Նաիմի (արաբ․՝  علي بن إبراهيم النعيمي‎‎‎, հունվարի 2, 1935(1935-01-02), Զահրան, Արևելյան նահանգ, Սաուդյան Արաբիա), Սաուդյան Արաբիայի նավթամթերքի և հանքային ռեսուրսների նախարար։


== Վաղ կյանք և կրթություն ==
Նաիմին ծնվել է 1935 թվականին Արևելյան պրովինցիայի ար-Ռակահ բնակավայրում։ 1947 թվականին միացել է Saudi Aramco կազմակերպությանը, որի ծրագրերի շրջանակներում սովորել է Բեյրութի միջազգային քոլեջում և Բեյրութի ամերիկյան համալսարանում։ Այնուհետև ընդունվել է ԱՄՆ-ի Լիհայ համալսարան։ 1962 թվականին ստանում է երկրագիտության բակալավրի աստիճան, այնուհետև Ստենֆորդի համալսարանում ստանում է տնտեսական երկրագիտության և հիդրոլոգիայի մագիստրոսի աստիճան։


== Կարիերա ==
Ավարտելուց հետո Նաիմին կրկին միացավ Aramco-ին 1957 թվականին։ 1969 թվականին դարձավ Abqaiq արտադրության բաժնի համակարգողը։ 1972-1975 թվականներին դարձել է տնօրենի օգնականը, այնուհետև Հյուսիսային պրովինցիայի արտադրական բաժնի ղեկավարը։ 1975 թվականին դարձավ փոխնախագահ՝ արտադրական գծով։ 1978 թվականին նշանակվեց փոխնախագահ՝ նավթամթերքի գծով։ Ալ-Նաիմին 1980 թվականին ընտրվեց կազմակերպության խորհրդի անդամ և 1981 թվականին զբաղեցրեց նավթի և գազի գծով գործադիր փոխնախագահի պաշտոնը։ 1983 թվականին նշանակվեց Saudi Aramco-ի նախագահը՝ դառնալով առաջին սաուդյան արաբը, ով զբաղեցրել է այդ պաշտոնը։
1995 թվականի օգոստոսի 2-ին դառնում է նավթամթերքի և հանքային ռեսուրսների նախարարը՝ փոխարինելով Հիշամ Նազերին։
2010 թվականի դեկտեմբերին Սաուդյան Արաբիայի Նավթամթերքի գերագույն խորհուրդը՝ ի դեմս Աբդուլլահ արքայի, խնդրեց Նաիմին նշանակել իրեն փոխարինողին՝ նավթի նախարարի պաշտոնում։


== Ճանաչում ==
Նաիմին 2008 թվականին Թայմ ամսագրի կողմից ճանաչվել է աշխարհի ամենաազդեցիկ մարդկանցից մեկը։ 2011 թվականին Բլումբերգ Մարքեթս ամսագրի կողմից ներառվել է 50 ամենաազդեցիկ մարդկանց ցանկում։


== Ծանոթագրություններ ==
Էվենկներ

Էվենկներ (նախկինում ` տունգուսներ, ինքնանվանումը` էվենկիլ), ազգություն, ովքեր ապրում են Ռուսաստանում (Սիբիր, Հեռավոր Արևելք, Սախալին), Մոնղոլիայում և Չինաստանում։ Հանդիսանում են Էվենկական շրջանի բնակչության հիմնական մասը։ Խոսում են էվենկերեն։
Վադի ալ-Ույունի շրջան

Վադի ալ-Ույունի շրջան (արաբ․՝ ناحية وادي العيون‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Մասյաֆի գավառի հինգ շրջաններից մեկը։
Վարչական կենտրոնն Վադի ալ-Ույուն քաղաքն է։ 2004 թվականի տվյալներով բնակչությունը կազմել է 12,951 մարդ։ Քաղաքն ու շրջական ավանները կազմում են 76.93 քառ.կմ տարածք։
Ունի 20 գյուղ և ավան՝

Վադի ալ-Ույուն (արաբ․՝ وادي العيون‎‎), բնակչություն՝ 3,371։
Բիրաթ ալ-Ջուրդ (արաբ․՝ بيرة الجرد‎‎), բնակչություն՝ 1,670։
Կուսայա (արաբ․՝ قصية‎‎), բնակչություն՝ 645։
Ջաբիտա (արաբ․՝ جبيتا‎‎), բնակչություն՝ 687։
Տամարիկա (արաբ․՝ الطمارقية‎‎), բնակչություն՝ 607։
Դույեր ալ-Մաշայեխ (արաբ․՝ دوير المشايخ‎‎), բնակչություն՝ 692։
Սինդիյանա (արաբ․՝ السنديانة‎‎‎), բնակչություն՝ 621։
Բեյթ Ռակտա (արաբ․՝ بيت رقطة‎‎‎), բնակչություն՝ 265։
Ամիրիա (արաբ․՝ العامرية‎‎), բնակչություն՝ 402։
Այն ալ-Կարամ (արաբ․՝ عين الكرم‎‎), բնակչություն՝ 564։
Կամելիա (արաբ․՝ الكاملية‎‎), բնակչություն՝ 532։
Քաֆր Լահա (արաբ․՝ كفر لاها‎‎), բնակչություն՝ 379։
Այն Ֆարաջ (արաբ․՝ عين فراج‎‎), բնակչություն՝ 190։
Բաշավի (արաբ․՝ بشاوي‎‎), բնակչություն՝ 253։
Բրայզե (արաբ․՝ بريزة‎‎), բնակչություն՝ 196։
Բեյթ ալ-Վադի (արաբ․՝ بيت الوادي‎‎), բնակչություն՝ 319։
Զայտունա (արաբ․՝ الزيتونة‎‎), բնակչություն՝ 304։
Մուեսերա (արաբ․՝ المعيصرة‎‎), բնակչություն՝ 330։
Նակիր (արաբ․՝ نقير‎‎‎), բնակչություն՝ 389։
Մարհա (արաբ․՝ المرحة‎‎), բնակչություն՝ 378։


== Ծանոթագրություններ ==
Վազիանի

Վազիանի (վրաց.՝ ვაზიანი, մինչև 1945 թվականը՝ Դամպալո), գյուղ Վրաստանի Մցխեթ-Մթիանեթ մարզի Մցխեթի մունիցիպալիտետում, Քսանի գետի ձախ ափին, Մցխեթ քաղաքից 29 կմ հեռավորության և ծովի մակարդակից 580 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 590 բնակիչ, հիմնականում վրացիներ, իսկ 2014 թվականին, այնտեղ ապրում էր 526 մարդ։


== Պատմական հուշարձաններ ==
Վազիանիից հյուսիս-արևելք պահպանվել է ուշ միջնադարյան գյուղատեղի՝ գմբեթավոր եկեղեցով և հայերեն ու վրացերեն տապանագրերով, շիրմաքարերով գերեզմանատեղի։ Սուրբ Գրիգոր Լուսավորիչ եկեղեցին (ժողովրդական հորջորջումը՝ Զումբիանի) կառուցվել է 1691 թվականին, ներսից խաչաձև, արտաքուստ ուղղանկյուն, գմբեթավոր կառույց է, արևելյան մասում` կիսաշրջանաձև խորանով։ Շինված է աղյուսից, սակայն պատերի շարվածքում կան նաև գետաքարից շարքեր։ Մուտքերը երկուսն են՝ արևմուտքից և հյուսիսից։ Գլանաձև հիմքի վրա բարձրացող գմբեթի ութանիստ թմբուկի նիստը մշակված է կամարաշարով։ Թմբուկի յուրաքանչյուր նիստում նեղ և բավական բարձր լուսամուտներ են։ Արևելյան ճակատը և հարավային պատի արևելյան հատվածը զարդարված են սեղանաձև կտրվածքով «հայկական» խորշերով։ Արտաքին հարդարանքի ուշագրավ տարրերից են արևմտյան ճակատին ագուցված հայերեն արձանագրություններով խաչքարերը։


== Ծանոթագրություններ ==
Նեղոս (թերթ)

Անվան այլ կիրառումների համար տե՛ս՝ Նեղոս (այլ կիրառումներ)«Նեղոս», շաբաթաթերթ։ Լույս է տեսել 1889 թվականին, Ալեքսանդրիայում (ընդամենը՝ 18 համար)։ Հրատարակիչներ՝ Անտոն Ռշտունի, Ղեոնդ Փափագյան։ Խարազանել է եգիպտահայ մեծատունների և Կոստանդնուպոլսի Ազգային ժողովի թուրքամետ քաղաքականությունը։
Վոսխոդ (գյուղ, Միշկինսկի շրջան)

Անվան այլ կիրառումների համար տե՛ս՝ ՎոսխոդՎոսխոդ (ռուս.՝ Восход, բաշկիրերեն՝ Восход), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Ժյուլիեն սյուր Ռեսուզ

Սեն Ժյուլիեն սյուր Ռեսուզ (ֆր.՝ Saint-Julien-sur-Reyssouze) կոմունա Ֆրանսիայում՝ Ռոն-Ալպեր երկրամասի Սեն Տրիվիե դը Կուրտ կանտոնում։ Կոմունայի օկրուգը Բուրկ ան Բրեսն է։
Կոմունայի կոդը՝ 01367։


== Աշխարհագրություն ==
Կոմունան Փարիզ քաղաքից գտնվում է 350 կմ հարավ-արևելք, դեպի հյուսիս՝ Լիոն քաղաք, 75 կմ է և 24 կմ հյուսիս-արևմուտք Բուրկ ան Բրեսից։
Կոմունայի տարածքում հոսում է Ռեսուզ գետը։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 668 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 400 մարդկանցից 321-ը տնտեսապես ակտիվ են եղել, 79-ը՝ պասիվ (ակտիվության ցուցանիշը` 80,3% է, 1999 թվականին՝ 72,9%)։ 321 ակտիվ բնակիչներից աշխատել են 292-ը (162 տղամարդ, 130 կին), գործազուրկ է եղել 29 մարդ (15 տղամարդ և 14 կին)։ 79 պասիվներից 21 հոգի եղել են աշակերտ կամ ուսանող, 35-ը՝ թոշակառու, 23 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Սեն Ժյուլեն սյուր Ռեսուզ» (ֆրանսերեն)։ Ֆրանսիայի վիճակագրության և տնտեսական հետազոտությունների ազգային ինստիտուտ։ Վերցված է 2014-05-22 
«Սեն Ժյուլեն սյուր Ռեսուզ» (ֆրանսերեն)։ cassini.ehess.fr։ Վերցված է 2014-05-22
Պանասովսկի գյուղական խորհուրդ (Լիպովոդոլինսկի շրջան)

Պանասովսկի գյուղական խորհուրդ  (ուկրաիներեն՝ Панасівська сільська рада), Ուկրաինայի Սումիի մարզի Լիպոդոլինսկի շրջանում։
2001 թվականի տվյալներով Պանասովսկի գյուղական խորհրդում բնակվում էր 1061 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պարմենիդես

Պարմենիդես Էլեացի (հին հունարեն՝ Παρμενίδης, շուրջ մ.թ.ա. 540 կամ մ.թ.ա. 520 - շուրջ մ.թ.ա. 450), հին հույն փիլիսոփա և քաղաքական գործիչ։
Զենոն Էլեացու ուսուցիչը։ 
Իր «Բնության մասին» երկում դիտարկել է կեցության և ոչ կեցության, կեցության և մտածողության, զգայական և բանական ճանաչողության հարաբերակցության հարցերը։ Դրանք լուծելու համար առաջարկել է երկու ուղի՝ «ճշմարտության ուղի», որը վերաբերում է Ճշմարիտ կեցությանը, և «կարծիքի ուղի», որը վերաբերում է թվացյալ աշխարհին։ Պարմենիդեսը ելնում է այն մտքից, որ կեցությունը գոյություն ունի, իսկ ոչ կեցությունը գոյություն չունի («կա այն, ինչ կա, իսկ ինչ չկա, գոյություն չունի»)։ Ոչ կեցությունը (դատարկությունը) գոյություն չունի, որովհետև մտածելի չէ։ Մտածելի կարող է լինել միայն այն, ինչ գոյություն ունի, որովհետև մտածողությունը և կեցությունր միևնույն բանն են։ Կեցությունը մտածողություն է կեցության մասին, իսկ կեցության մասին մտածողությունն էլ կեցություն է։


== Աղբյուր ==
Զաքարյան Ս. Ա., Փիլիսոփայության պատմություն / Պատասխանատու խմբագիր՝ պրոֆ. Հ. Ղ Սիրզոյան. հր.։ Նաիրի, 2000, 336 էջ։


== Ծանոթագրություններ ==
Կոնտինիում

«Կոնտինիում» (անգլ.՝ Project Almanac), Գիտական ֆանտաստիկական Թրիլեր, նկարահանվել է 2014 թվականին ռեժիսոր Դին Իզրաելայտի կողմից։ Նախատեսվում էր ֆիլմը էկրաներին ցուցադրել մինչև տարվա վերջ, սակայն որոշ տեխնիկական խոչընդոտների պատճառով պրեմիերան տեղի ունեցավ 2015 թվականին։ Ռուսաստանում պրեմիերան եղել է 2015 թվականի հունվարի 29-ին։


== Սյուժե ==
17-ամյա գյուտարար Դևիդ Ռասկինը ժամանում է MIT, բայց նրա մոտ չկար բավականին գումար, որպեսզի վճարեր ուսման համար։ Նա իմանում է, որ իր մայրիկը պատրաստվում էր վաճառել տունը, Դևիդը իր քրոջ՝ Կրիստինիայի հետ որոշում են գտնել այն իրերը, որոնք մնացել էին իր հորից, և դրանք շատ թանկ իրեր էին, դրանց վաճառելով Դևիդը ուսում կստանար բարձրագույն համալսարանում։ Դևիդը մի տեսախցիկ է գտնում, որը դեռևս մնացել էր իր յոթամյակից, և այնտեղ նա պատահաբար գտնում է իրեն արդեն տասնյոթ տարեկան դարձած։ Ավելի ուշ նա իր ընկերների հետ հայտնվում է չորս հարկանի տան նկուղում։ Ավելի ուշ նրանք հայտնաբերում են, որ մի նոր ժամանակի մեքենա են հայտնաբերել...


== Դերերում ==


== Ծանոթագրություններ ==
Քրայլինգ

Քրայլինգ (գերմ.՝ Krailling), համայնք Գերմանիայում՝ Բավարիա երկրամասի Շտարնբերգ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 7529 մարդ։ Զբաղեցնում է՝ 16,00 կմ² տարածք։ Պաշտոնական կոդ 09 1 88 127։


== Լուսանկարներ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Կայնարե

Կայնարե, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում էր Դիարբեքիր քաղաքից հյուսիս-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Խինիդին

Խինիդին՝ խինածառի կեղևի հիմնական ալկալոիդն է, խինինի ստերեոիզոմերը։ Բժշկության մեջ կիրառվում է որպես հակաառիթմիկ միջոց։


== Պատմություն ==
Ցինխոնայի կեղևի օգտակար ազդեցությունը սրտի գործունեության վրա հայտնի է եղել դեռևս սրտի ֆիզիոլոգիայի բացահայտումից շատ առաջ։ Հիշատակվել է Սենակի կողմից 1749 թվականին։ Նրա ազդեցության տակ ցինխոնայի կեղևի հանուկները օգտագործվել են որպես բուժման հավելյալ միջոց մատնոցուկի հետ միասին։
Խինիդինը հայտնաբերվել է 1833 թվականին Henry և Deloudre կողմից և ընդունվել որպես խինինի հիդրատ, իսկ 1848 թվականին Հայնինգենը հաստատեց, որ դա անկախ ալկալոիդ է։ Ցինխոնայի հակաառիթմիկ ազդեցությունը պատահաբար նկատվել է 1912 թվականին Կարել Վեկենբախի հիվանդներից մեկի մոտ , իսկ 1918 թվականին պարզվեց, որ խինիդինը խինինի չորս իզոմերներից ամենաարդյունավետն է։


== Ֆարմակոլոգիա ==
Խինիդինը արգելակում է բջիջներիի պոտենցիալ կախյալ նատրիումական անցուղիները , դա հանգեցնում է ապաբևեռացման արագության նվազմանը և, համապատասխանաբար, գործողության պոտենցիալի նվազմանը սրտի հաղորդչական համակարգի բջիջներով և կարդիոմիոցիտներով։ Արգելելով նատրիումական անցուղիները, այն նվազեցնում է դանդաղ սպոնտան ապաբևեռացումը երկրորդ կարգի ավտոմատացման կենտրոններում (ատրիովենտիկուլյար հանգույց, Հիսի խուրձ, Պուրկինյեի թելիկներ), գործնականում չի ազդում սինոատրիալ հանգույցի վրա, քանի որ դանդաղ սպոնտան ապաբևեռացման և ապաբևեռացման փուլերը պայմանավորված են կալցիումի իոնների հոսքով կալցիումական անցուղիներում։
Խինիդինը արգելակում է նաև պոտենցիալ կախյալ կալիումական անցուղիները (դանդաղեցնում է կալիւմի իոնների արտահոսքը բջջից),ինչը հանգեցնում է վերաբևեռացման ժամանակի երկարմանը։ Այն ունի հակախոլիներգիկ ազդեցություն (արգելափակում է թափառող նյարդի ազդեցությունը սրտի վրա), ինչը հանգեցնում է միջին ծանրության տախիկարդիայի։
Խինիդինը ցուցաբերում է α-ադրենոպաշարիչ ազդեցություն, որի հետևանքով առաջացնում է զարկերակային ճնշման անկում։


== Ծանոթագրություններ ==


== Հղումներ ==
А. С. Гинзберг, Д. И. Менделеев (1890–1907)։ «Хинидин»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ
Սիգեևո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՍիգեևոՍիգեևո (ռուս.՝ Сигеево), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեմիդ

Սեմիդ (ֆր.՝ Semide), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 213 մարդ, բնակչության խտությունը` 5.75 մարդ/կմ²։ Բնակավայրը զբաղեցնում է 37.04 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևելք, Շալոն ան Շամպայն քաղաքից 50 կմ հյուսիս, Շառլվիլ Մեզիեր քաղաքից 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 125 աշխատունակ (15-64 տարեկան) բնակիչ, որոնցից ակտիվ էին 94-ը, իսկ ոչ ակտիվները` 31։ Ակտիվության ցուցանիշը կազմում է 75,2 %։ 94 աշխատունակ մարդկանցից աշխատել է 90 անձ (50 տղամարդ և 40 կին)։ Գործազուրկ են եղել 4 անձ (2 տղամարդ և 2 կին)։ 31 անաշխատունակներից 6-ը եղել են աշակերտներ կամ ուսանողներ, 13-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մանկան քաշի դասակարգում

Երեխայի հասակի և քաշի նորմայի դասակարգում, կոնկրետ տարիքում երեխայի ֆիզիկական զարգացվածությունը բնութագրող ցուցանիշների հավաքածու։
Քաշի և հասակի նորման մշակվել է Առողջապահության համաշխարհային կազմակերպության (ԱՀԿ) կողմից, որի համար հիմք է հանդիսացել հետևյալ վեց պետություններից ընտրված երեխաների վրա իրականացված հետազոտությունը՝ Բրազիլիա, Հանա, Հնդկաստան, Նորվեգիա, Օման, ԱՄՆ։
ԱՀԿ-ի հետազոտությունն իրականացվել է կոնկրետ ցուցանիշների ստացման համար, որոնք կբնութագրեին, թե ինչպես պետք է փոխվի երեխայի քաշը և հասակը ծննդից մինչև 5 տարեկանն ընկած ժամանակահատվածում։


== Աճի նորմա և կրծքի կաթով կերակրում ==
Երեխայի քաշի և հասակի ցուցանիշը կախված է նրանից, թե ինչպես են կերակրում երեխային։ Ներկայումս կրծքի կաթը հանդիսանում է ոսկե ստանդարտ երեխայի կերակրման համար, այդ իսկ պատճառով երեխայի ֆիզիկական զարգացումը բնութագրող հին նորմերի փոխարեն, 2006 թվականից սկսած օգտագործվում են ԱՀԿ-ի կողմից մշակված նոր ստանդարտները, որոնց ստեղծման համար հիմք են եղել երեխաները որոնք կերակրվել են կրծքի կաթով ։


== Գիրության սահմաններ ==
Ըստ ԱՀԿ-ի և ՀԿԿ-ի (Հիվանդությունների կանխարգելման կենտրոն) երեխաների և դեռահասների համար քաշի փոփոխության սահմանները տատանվում են ինչպես տարբեր սեռային, այնպես էլ տարիքային խմբերում, ինչը բացատրվում է տարբեր ժամանակահատվածներում ճարպաբջջանքի զարգացվածոթյան մակարդակով։ ՀԿԿի սահմանած ՄԶԻ-ի տարիքային աճի գծապատկերները հնարավորություն են տալիս գնահատել երեխայի կամ դեռահասի քաշը և համեմատել ընդհանուր բնակչության տարածված քաշի հետ և կարծիք կազմել ճարպակալման մասին։ Ավելորդ քաշի և գիրության որոշման համար հաշվի են առնում նաև մի խումբ հատկանիշներ ինչպիսիք են հասարակական դիրքը, տնային տնտեսության եկամուտները և անհատական առողջությունը։ Այս գործոններն օգտագործվում են մարդկանց ըստ սոցիալական խմբերի դասկարգելու և հետագայում նրանց ավելրդ քաշի և գեր լինելու հավանականության միջև կապ գտնելու համար։
ԱՀԿ-ն 5-19 տարեկան երեխաների և պատանիների մոտ ՄԶԻ-իի ցուցանիշները ներկայացնում է ստանդարտ շեղումներով և ավելորդ քաշ է համարում ՄԶԻ-ի միջինից +1 ստնդարտ շեղումը (համարժեք է՝ ՄԶԻ=25), իսկ ճարպակալում է համարում միջինից +2 ստանդարտ շեղումը ( համարժեք է՝ ՄԶԻ=30)Վերջին տարիներին բարձրացել է երեխաների շրջանում ավելորդ քաշ ունենալու մակարդակը։ Ըստ վիճակագրության ամբողջ աշխարհում մինչև 5 տարեկան մոտավորապես 22 միլիոն երեխա դասակարգվում է որպես գեր, իսկ մանկական գիրության հետևանքով երեխաների մոտ բարձրանում է մի շարք հիվանդությունների ռիսկ, ինչպիսիք են՝ զարկերակային հիպերտենզիան, ինսուլին ռեզիստետն տիպ 2 ՇԴն, խոլեստերինի բարձր մակարդակը։ Վրջիններս իրենց հերթին կարող են դառնալ այլ հիվաննդությունների պատճառ օրինակ սրտի կաթվածի, գլխուղեղի ինսուլտի և պատշաճ բուժման բցակայության պայմաններում կարող են ունենալ անդառնալի հետևանքներ։ Ավելորդ քաշը և գիրությունը բարձրացնում են նաև Բլունտի հիվանդության, մաշկի սնկային վարակների, լյարդի ստեատոզի ռիսկը, ինչպես նաև պատճառ են հանդիսանում հոգեբանական և վարքային խնդիրների առաջացման։ Հավելյալ քաշով երեխաները հակված են դեպրեսիաների, ինչպես նաև այս երեխաները հաճախ ենթարվում են հոգեբանական ճնշման հասակակիցների կողմից իրենց քաշի պատճառով, ինչը նույնպես ունենում է բացասական ազդեցություն նրանց առողջոււթյան վրա։


== Տես նաև ==
Մարմնի զանգվածի ինդեքս
Ճարպակալում
ԱՀԿ


== Ծանոթագրություններ ==
Ժիգալկի (գյուղ, Խիսլավիչսկի շրջան)

Ժիգալկի (ռուս.՝ Жигалки), գյուղ Ռուսաստանի, Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գերհարդ Մերկատոր

Գերհարդ Մերկատոր, Գերհարդ վան Կրեմեր (Gerhardus Mercator, Gerhardus van Kremer, մարտի 5, 1512[…], Ռուպելմոնդ, Ֆլանդրիայի դքսություն, Հաբսբուրգյան Նիդերլանդներ[…] - դեկտեմբերի 2, 1594(1594-12-02)[…], Դույսբուրգ, United Duchies of Jülich-Cleves-Berg, Սրբազան Հռոմեական կայսրություն), ֆլամանդացի քարտեզագիր։ Եվ գերմաներեն Kremer, և' նրա լատիներենացված Mercator ձևերը նշանակում են վաճառական։


== Կենսագրություն ==
Ծնվել է 1512 թվականին Ռուպելմոնդում (արևելյան Ֆլանդրիա, այժմ Բելգիա)։ Սկզբում սովորել է Հերտոգենբոսում (այժմ Նիդերլանդներ), ապա Լուվենի (այժմ Բելգիա) համալսարանում։ Համալսարանն ավարտելուց հետո՝ 1532 թվականից Գեմա Ֆրիսիուսի հետ միասին սկսում է պատրաստել Երկրի և Լուսնի գլոբուսներ, միաժամանակ պատրաստում է ճշգրիտ օպտիկական գործիքներ, դասավանդում աշխարհագրություն և աստղագիտություն։
1544 թվականին Մերկատորը, որ բողոքականության կողմնակից էր, մեղադրվում է հերետիկոսության մեջ և ձերբակալվում։ Ազդեցիկ կապերի միջոցով ազատվում է, բայց վախենալով հետապնդումներից տեղափոխվում է Դույսբուրգ (Գերմանիա)։ Մահացել է այդտեղ 1594 թվականին։


== Գործունեություն ==

Զբաղվել է ճշգրիտ օպտիկական (գեոդեզիական) գործիքների, գլոբուսների, քարտեզների պատրաստումով։ Հանույթային աշխատանքներ է կատարել Լոթարինգիայում ու Բավարիայում, կազմել այդ շրջանների առաջին տեղագրական քարտեզները։ Իր կազմած քարտեզների ժողովածուն անվանել է «Ատլաս», և այդ անունը, մտնելով համաշխարհային գրականության մեջ, գործածվում է աշխարհի բոլոր լեզուներում։
Ստեղծել է քարտեզագրական գլանային հավասարանկյուն պրոյեկցիան (Մերկատորի պրոյեկցիա), որը ծովային քարտեզների համար մինչև հիմա էլ անփոխարինելի է։ Այդ պրոյեկցիայի վրա լոքսոդրոմիան պատկերված է ուղիղ գծով, որը հնարավորություն է տալիս արագ ու հեշտ որոշելու նավի կուրսը։ Մեծ արժեք է ներկայացնում Մերկատորի կազմած և նրա մահից հետո՝ 1595 թվականին որդիների կողմից հրատարակված աշխարհի ատլասը, որը մաթեմատիկական ճշտությամբ և կատարման գեղեցկությամբ իր ժամանակին իր հավասարը չի ունեցել և օրինակ է ծառայել ուրիշ ատլասներ կազմելու համար։ Մերկատորը որոշել է երկրի մագնիսական բևեռների աշխարհագրական կոորդինատները։


== Մերկատորի անունով ==
Գերհարդ Մերկատորի անունն է ստացել (4798) Մերկատոր աստերոիդը։


== Ծանոթագրություններ ==


== Արտաքին հղումներ ==
Մերկատորի եվրոպայի ատլասը(1570) (անգլ.)
Մերկատորի ատլասը(անգլ.)
Հաստոց (տեխնիկա)

Անվան այլ կիրառումների համար տե՛ս՝ Հաստոց (այլ կիրառումներ)Հաստոց, տեխնիկայում, տարբեր նյութերի մշակման, երբեմն այս կամ այն արտադրությունում կիրառվող հարմարանքը պահող մեքենա։ Մետաղների մշակման համար ծառայում են մետաղահատ հաստոցները, փայտանյութի մեխանիկական մշակումը կատարում են փայտամշակման հաստոցների վրա, կան նաև քարի մշակման հաստոցներ (տես Քարամշակում)։ Տեքստիլ արդյունաբերության մեջ կիրառում են ջուլհակահաստոցներ։
Սոոսալու (գյուղ, Ալբու շրջան)

Անվան այլ կիրառումների համար տե՛ս՝ ՍոոսալուՍոոսալու (էստ․՝ Soosalu), գյուղ Էստոնիայի Յարվամաա նահանգի Ալբու շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռյասկոե (գյուղ, Մաշևկայի շրջան)

Ռյասկոե (ուկրաիներեն՝ Ряське), գյուղ Ուկրաինայի Պոլտավայի մարզի Մաշևկայի շրջանում։
2001 թվականի տվյալներով Ռյասկոե գյուղում բնակվում էր 1 203 մարդ։ Բնակավայրը զբաղեցնում է 10,3 կմ² տարածք։ Բնակչության խտությունը կազմում էր 116,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վորոժբա (գյուղ, Լեբեդինի շրջան)

Անվան այլ կիրառումների համար տե՛ս՝ ՎորոժբաՎորոժբա (ուկրաիներեն՝ Ворожба), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Վորոժբա գյուղում բնակվում էր 1 638 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորելիա

Չշփոթել Իսպանիայում գտնվող Մորելյա քաղաքի հետ։Մորելիա (իսպ.՝ Morelia), քաղաք և համայնք Միչոական նահանգի հյուսիս-կենտրոնական մասում, կենտրոնական Մեքսիկայում։


== Տվյալներ ==
Քաղաքը գտնվում է Հուայանգարեո հովտում և համարվում է նահանգի ամենամեծ քաղաքը և մայրաքաղաքը։ Այստեղ նախաիսպանական շրջանի մշակույթի մաս են կազմել պուրեպեչանները և մատլացինկաները, սակայն այդ ժամանակաշրջանում ոչ մի խոշոր քաղաք չի հիմնադրվել։ Իսպանացիներն այս տարածքն սկսել են վերահսկել 1520-ական թվականներին։ 1541 թվականին փոխարքա Անտոնիո դե Մենդոսայի գլխավորությամբ իսպանացիներն այստեղ հիմնում են Վալադոլիդ անվանումով բնակավայր, որը դառնում է մոտակա Պացկուարո քաղաքի մրցակիցը։ 1580 թվականին Վալադոլիդը դառնում է գաղութային շրջանի մայրաքաղաքը։ Մեքսիկայի անկախության պատերազմից հետո քաղաքն անվանվում է Մորելիա՝ ի պատիվ Խոսե Մարիա Մորելոսի։
1991 թվականին քաղաքը ընդգրկվել է ՅՈւՆԵՍԿՕ-ի համաշխարհային ժառանգության ցանկում լավ պահպանված գաղութային ժամանակաշրջանի կառույցների և պատմական կենտրոնի համար։


== Կլիմա ==


== Ծանոթագրություններ ==


== Արտաքին հղումներ ==
Մորելիայի պաշտոնական կայքը
Մորելիայի լուսանկարներ
Տեղեկություններ Մորելիայի մասին Archived 2008-07-31 at the Wayback Machine.
Կարպասիա

Կարպասիա (հուն․՝ Kαρπάσια, թուրքերեն՝ Karpaşa), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 89 մարդ։ Տեղակայված է Միրտու քաղաքից 2 կմ դեպի հարավ։ Կարպասիան մարոնիտներով բնակեցված ամենափոքր գյուղն Է ՀԿԹՀ-ի տարածքում։ 1973 թվականին նրանց թիվը գյուղում կազմում էր 245, բայց Թուրքիայի ներխուժման պատճառով գյուղը բավականին լքվել է։ Գյուղում կա մեկ Մարոնիական կաթոլիկ եկեղեցի, որը կիսաավերված վիճակում է։


== Բնակչություն ==


== Ծանոթագրություններ ==
Մարեկ Չեխ (չեխ ֆուտբոլիստ)

Անվան այլ կիրառումների համար տե՛ս՝ Մարեկ Չեխ (այլ կիրառումներ)Մարեկ Չեխ (չեխ․՝ Marek Čech) (ապրիլի 8, 1976(1976-04-08), Օստրավա), չեխ ֆուտբոլիստ, Պրահայի «Սպարտա» ակումբի դարպասապահը։


== Կարիերա ==
Սկսել է զբաղվել ֆուտբոլով Սլավիայի ակումբի դպրոցում, որի կազմում հանդես էր եկել նրա հայրը՝ Օլդրժիխ Չեխը, ով ևս դարպասապահ էր։ 14 տարեկան հասակում տեղափոխվեց Օստրավա քաղաքի «Բանիկ» թիմ։ 2004-2007 թթ. հանդես է եկել Չեխիայի բարձրագույն լիգայի Լիբերեց քաղաքի «Սլովան» թիմում։ 2006 թ. կարողացել է անառիկ պահել սեփական դարպասը՝ անցկացրած 720 րոպեների ընթացքում։ 2007 թ. հունվարին Չեխը տեղափոխվեց "Լուչ-Էներգիա" ակումբ 500 հազար դոլարի դիմաց (12 միլիոն չեխական կրոն)։ Գիլերմեի, Լեվենեցի վնասվածքներից հետո, Պելիցոլիի անվստահ խաղի պարագայում Լոկոմոտիվը փնտրում էր նոր դարպասապահի և ընտրությունը կանգ առավ հենց Չեխի վրա։ 2008 օգոստոսի 28-ին նա տեղափոխվեց Մոսկվայի Լոկոմոտիվ։ Պայմանագիրը կնքվել էր 2.5 տարվա համար։ 2010 թ. դեկտեմբերին Լոկոմոտիվի նորանշանակ մարզիչ Յուրի Կրասնոժանը հայտարարեց այն մասին, որ նրանք պատրաստվում են հրաժեշտ տալ թիմի դարպասապահ Չեխին, ում հետ կնքած պայմանագրի ժամկետն արդեն ավարտվել էր։ 2011 թ. հունվարի 14-ին նա ստորագրեց պայմանագիր Ժեմչուժինա-Սոչի ակումբի հետ, բայց երբ թիմը սկսեց անկում ապրել ֆինանսական խնդիրների պատճառով, Չեխը պայմանագիր ստորագրեց Պլզենի Վիկտորիայի հետ, որի կազմում դորս եկավ Չեմպիոնների լիգայի խմբային փուլ։
Ռուսական Պրեմիեր լիգայում անցկացրել է 67 խաղ, բաց է թողել 77 գնդակ։ 2006 նոյեմբերի 15-ին անցկացրել է իր առաջին և միակ հանդիպումը Չեխիայի ազգային հավաքականի կազմում Դանիայի դեմ խաղում, որն ավարտվեց 1։ 1 հաշվով։


== Նվաճումներ ==
Սլովակիայի չեմպիոն - 2002 թ.
Չեխիայի չեմպիոն - 2006 թ.


== Ծանոթագրություններ ==
Why don't we

Why Don’t We, ամերիկյան փոփ-կվինտետ, որը հիմնվել է 2016 թվականի սեպտեմբերի 27-ին, և որի կազմի մեջ մտնում են Ջոնա Մերեյը, Կորբին Բեսսոնը, Դենիել Սիվին, Ջեք Էվերին և Զաքարի (Զաք) Հերրոնը։ Մասնակիցներից յուրաքանչյուրն իր կարիերան սկսել է որպես առանձին արտիստ։
2016 թվականի հոկտեմբերի 7-ին խումբը թողարկել է իրենց դեբյուտային Only the Beginning մինի-ալբոմի դեբյուտային «Taking You» սինգլը, որի ռելիզը տեղի է ունեցել այդ նույն թվականի նոյեմբերի 25-ին։ Երկրորդ՝ Something Different մինի-ալբոմի թողարկումը տեղի է ունեցել 2017 թվականի ապրիլի 21-ին։ Նրանց գլխավոր երգը թողարկվել է այդ նույն օրը։ 2017 թվականի հունիսի 2-ին թողարկվեց նրանց երրորդ ալբոմը՝ Why Don’t We Just-ը։ 2017 թվականի հուլիսից օգոստոս ամիսներին կայացել է նրանց «Something Different» շրջագայությունը, որը ներառել է Ամերիկայի Միացյալ Նահանգների 19 քաղաք։ 2017 թվականի օգոստոսի 29-ին թողարկվեց նրանց սինգլներից ևս մեկը՝ «These Girls»-ը։
Նրանք հայտնվում են հայտնի յութուբեր և պարզապես իրենց ընկեր Լոգան Փոլի վլոգում։


== Կարիերա և անձնական կյանք ==
Ի սկզբանե խումբը կազմավորվել էր 2016 թվականի սեպտեմբերի 27-ին, սակայն նրանց միացման մասին հայտնել են 2016 թվականի սեպտեմբերի 28-ին (նրանց YouTube-ի առաջին տեսահոլովակում)։
Այդ ընթացքում խումբը թողարկել է երեք մինի-ալբոմ և հինգ սինգլ։
Հիմա խումբը աշխատում է YouTube վլոգեր և իրենց ընկեր՝ Փոլ Լոգանի հետ։ Լոգանը Why Don’t We-ի համար ռեժիսորություն է արել երեք երաժշտական տեսահոլովակի, որոնք իրենց մեջ ներառում են նրանց «Help Me Help You» ընդհանուր համագործակցումը։ Խումբը շատ անգամներ հանդես է եկել Փոլ Լոգանի ամենօրյա վլոգներում։ Ինչպես նաև խումբը օգնել է Լոգանին Ջեյք Փոլի դեմ «The Fall of Jake Paul» դիսի հետ։ 2017 թվականի նոյեմբերի 23-ին նրանք թողարկել են ամանորյա սինգլ, որը անվանել են A Why Don’t We Christmas:


== Սկավառակագրություն ==


=== Մինի-ալբոմներ ===


=== Սինգլեր ===


==== Սեփականատերեր ====


=== Համագործակցություններ ===


=== Գովազդային սինգլեր ===


=== Երաժշտական տեսահոլովակներ ===


== Ծանոթագրություններ ==
Հիչկոկ շրջան (Նեբրասկա)

Հիչկոկ շրջան (անգլ.՝ Hitchcock County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.839 կմ² է, բնակչությունը՝ 3.111 մարդ (2010 թ. տվյալներով)։ Շրջկենտրոնն է Թրենտոն բնակավայրը։ Կազմավորվել է 1873 թ.։
Մարիա Կորիտցևա

Մարինա Սերգեևնա Կորիտցևա (ուկրաիներեն՝ Марі́я Сергі́ївна Кори́тцева, մայիսի 25, 1985(1985-05-25), Կիև, Ուկրաինական ԽՍՀ, ԽՍՀՄ), ուկրաինացի թենիսիստուհի, Կանանց թենիսի ասոցիացիայի (WTA) վեց մրցաշարի հաղթող։


== Կենսագրություն ==
Մարինա Սերգեևնա Կորիտցևան ծնվել է 1985 թվականի մայիսի 25-ին Կիևում (Ուկրաինա)՝ նկարչուհի Ելենա Չելնոկովայի և ֆիզիկոս Սերգեյ Կորիտցևի ընտանիքում։ Նաև նա ունի Անաստասիա անունով քույր։
Ծնողները Մարինային թենիս են բերել վեց տարեկանում, իսկ մայրը մինչ օրս մարզիչ է համարվում։
Մարինան նախընտրում է կավե կոշտ ծածկույթը։
Կորիտցևան տիրապետում է ռուսերենին, ուկրաիներենին և անգլերենին։


== Սպորտային կարիերա ==
Մարինան 2008 թվականին Ուկրաինայի թենիսի հավաքականի կազմում մասնակցել է Պեկինում անցկացվող Ամառային օլիմպիական խաղերին։
2012 թվականին թենիսիստուհին հայտարարել է իր պրոֆեսիոնալ կարիերայի ավարտի մասին։


== Վարկանիշ տարվա վերջին ==


== Ծանոթագրություններ ==


== Արտաքին հղումներ ==
Էջը Ֆեդերացիայի Գավաթի կայքում Archived 2016-09-25 at the Wayback Machine.
Էջը ITF-ի կայքում Archived 2020-09-29 at the Wayback Machine.
Էջը WTA-ի կայքում
Անդրեյ Լունին

Անդրեյ Լունին (ուկրաիներեն՝ Андрій Олексійович Лунін, փետրվարի 11, 1999(1999-02-11), Կրասնոգրադ), ուկրաինացի պրոֆեսիոնալ ֆուտբոլիստ։ Ներկայումս Ռեալ Մադրիդից վարձավճարով հանդես է գալիս Լեգանեսի և Ուկրաինայի ազգային հավաքականի կազմում։ Խաղում է դարպասապահի դիրքում։


== Ակումբային կարիերա ==


=== Դնեպր ===
Ֆուտբոլիստի կարիերան Լունինը սկսել է Խարկովի Մետալիստում։ 2015 թվականին միացել է Դնեպրին, որի երիտասարդական թիմի կազմում 1 տարի անցկացնելուց հետո տեղափոխվել է առաջին թիմ։ Իր պրոֆեսիոնալ դեբյուտը նշեց 2016 թվականի հոկտեմբերի 16-ին՝ Կարպատի Լվովի դեմ խաղում։ Այս խաղից հետո նա դարձավ Դնեպրի հիմնական դարպասապահը՝ այս մրցաշրջանում անցկացնելով 25 հանդիպում և բաց թողելով 23 գնդակ։ 2017 թվականի ապրիլին Լունինը ճանաչվեց Ուկրաինայի առաջնության ամսվա լավագույն երիտասարդ ֆուտբոլիստ։


=== Զարյա Լուգանսկ ===
2017 թվականի հունիսի 24-ին Լունինը 2 տարվա պայմանագիր կնքեց Լուգանսկի Զարյայի հետ։ Իր դեբյուտը ակումբի կազմում նշեց հուլիսի 23-ին՝ Մարիուպոլի դեմ խաղում։ Իր առաջին հանդիպումը Եվրոպայի Լիգայում անցկացրեց սեպտեմբերի 14-ին՝ շվեդական Էստերսունդի դեմ խաղում։ Իր առաջին մրցաշրջանում նա անցկացրեց 36 հանդիպում՝ 10 խաղում պահելով իր դարպասը անառիկ և ճանաչվելով Զարյայի տարվա լավագույն ֆուտբոլիստ։


=== Ռեալ Մադրիդ ===
2018 թվականի հունիսի 22-ին Լունինը 6 տարվա պայմանագիր կնքեց Ռեալ Մադրիդի հետ։ Ակումբը նրա համար վճարեց 14 միլիոն եվրո։ Օգոստոսի 27-ին Լունինը 1 տարվա վարձավճարով միացավ Լեգանեսին։


== Միջազգային կարիերա ==
Ուկրաինայի Մ17 հավաքականի կազմում Լունինը մասնակցեց 2015 թվականի Եվրոպայի առաջնությանը՝ լինելով թիմի հիմնական դարպասապահը, սակայն Ուկրաինան դուրս մնաց խմբային փուլից։
2017 թվականի մայիսի 23-ին Լունինը առաջին անգամ հրավիրվեց Ուկրաինայի ազգային հավաքական՝ Մալթայի և Ֆինլանդիայի դեմ խաղերի համար, սակայն այդպես էլ խաղադաշտ դուրս չեկավ։ Իր դեբյուտը ազգային հավաքականի կազմում նշեց 2018 թվականի մարտի 23-ին՝ Սաուդյան Արաբիայի դեմ ընկերական խաղում՝ դառնալով Ուկրաինայի հավաքականի պատմության ամենաերիտասարդ դարպասապահը։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 31-ի դրությամբ


=== Միջազգային վիճակագրություն ===
2018 թվականի օգոստոսի 31-ի դրությամբ


== Նվաճումներ ==


=== Անհատական ===
Ուկրաինայի առաջնության ամսվա լավագույն երիտասարդ ֆուտբոլիստ․ ապրիլ 2017
Զարյա Լուգանսկի տարվա լավագույն ֆուտբոլիստ․ 2017–18


== Ծանոթագրություններ ==


== Արտաքին հղումներ ==
Լունինը transfermarkt-ում
Լունինը soccerbase.com-ում
Լունինը WhoScored.com կայքում
Լունինը Զարյայի պաշտոնական կայքում
Լունինը ՈՒԵՖԱ-ի պաշտոնական կայքում
Լունինը Ուկրաինայի ֆուտբոլի ֆեդերացիայի կայքում Archived 2018-06-23 at the Wayback Machine.
Ռոկամոնտեպիանո

Ռոկամոնտեպիանո (իտալերեն՝ Roccamontepiano), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1965 մարդ։ Բնակչության խտությունը՝ 109 մարդ/կմ²։ Տարածքը՝ 18 կմ²։ Փոստային ինդեքս` 66010։ Հեռախոսային կոդ` 0871։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Անաստաս I (Հռոմի պապ)

Հռոմի պապ Անաստաս I, (մահացել է 401 թ. դեկտեմբերի 19) պաշտոնավարել է 399 թ. նոյեմբերի 27-ից մինչև իր մահը՝ 401 թ. դեկտեմբերի 19-ը։


== Կենսագրություն ==
Ծնվել է Հռոմում, իր հայրը Մաքսիմոսն էր։ Նա դատապարտվել է Ալեքսանդրյան աստվածաբան Օրիգենտի գրվածքները լատիներեն թարգմանությունից անմիջապես հետո։ Նա 400 թ. խորհուրդ էր տվել նրանց քննարկել։ Խորհուրդը համաձայնեց, որ Օրիգենդը հավատարիմ չէ կաթոլիկ եկեղեցուն։
Իր կառավարման շրջանում նա խրախուսեց Կաթոլիկներին Հյուսիսային Աֆրիկայում`դոնատիզմության դեմ պայքարելու համար։ Նա հրահանգեց քահանաներին կանգնել և խոնարհվել գլուխը, երբ նրանք կարդում են ավետարաններից։ Նրա ընկերների թվում էին Ավրելիոս Օգոստինիոս, Հիերոնիմոս և Պավլինը։ Հիերոնիմոսը նրան նկարագրում էր որպես մեծ սրբության մարդ, ով հարուստ էր հոգով։ Նա մահացավ Հռոմում և թաղվեց Պոնտոսի կատակոմբում։


== Տես նաև ==
Հռոմի պապերի ու հակապապերի ցանկ


== Ծանոթագրություններ ==


== Արտաքին հղումներ ==
Օպերա Օմնիա Միգնե
Սան Սաբա շրջան (Տեխաս)

Սան Սաբա շրջան (անգլ.՝ San Saba County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.937 կմ² է, բնակչությունը՝ 6.186 մարդ (2000 թ. տվյալներով)։ Շրջկենտրոնն է Սան Սաբա բնակավայրը։ Կազմավորվել է 1856 թ.։
Մարտա Կուզմա

Մարտա Կուզմա (անգլ.՝ Marta Kuzma, հունիսի 21, 1964(1964-06-21), Փասայք), ուկրաինական ծագմամբ ամերիկացի արվեստագետ և թանգարանի վարիչ, Ստոկհոլմ Արվեստների թագավորական ակադեմիայի ռեկտոր։ 2016 թվականին հայտարարվել է, որ Մարտա Կուզման դառնալու է Եյլի արվեստների դպրոցի դեկան։


== Կենսագրություն ==
Մարտա Կուզման ծնվել է 1964 թվականի հունիսի 21-ին ԱՄՆ Նյու Ջերսի նահանգի Պասաիկ քաղաքում՝ ուկրաինացու ընտանիքում։ Նրա մայրը ծնվել է Արևմտյան Ուկրաինայում, հասակ է առել Ինսբրուքում, իսկ Երկրորդ համաշխարհային պատերազմից հետո տեղփոխվել է ԱՄՆ։ Մարտա Կուզման հասակ է առել Նյու Յորքի մերձակայքում գտնվող Մորիսթաուն քաղաքում։ 1986 թվականին Մարտա Կուզման ավարտել է Նյու Յորքի Կոլումբիայի համալսարան Բերնարդ քոլեջը՝ ստանալով արվեստի պատմության ու քաղտնտեսագիտության բակալավրի կոչում։ Աշխատել է մի շարք ոչ առևտրային կազմակերպություններում, ինչպիսիք են Աիսական միությունը (անգլ.՝ Asia Society, Նյու Յորք), Ամերիկայի արվեստների ֆեդերացիան (անգլ.՝ American Federation of Arts) և Լուսանկարչության միջազգային կենտրոնը (անգլ.՝ International Center of Photography) Նյու Յորքում։ Վերջին կազմակերպությունում Մարտա Կուզման եղել է միջազգային ցուցահանդեսների ծրագրի պատասխանատուն։
1992 թվականի դեկտեմբերին Մարտա Կուզման մեկնել է Կիև, որտեղ 1994 թվականի ամռանը դարձել է Ջորջ Սորոսի Ժամանակակից արվեստի կենտրոնի առաջին տնօրենը։ Նրա հայտնի նախագծերից է «Ալքիմիական կապիտուլյացիա» արտ-նախագիծը, որ անցկացվել է Սևաստոպոլում՝ Ուկրաինայի ռազմածովային նավատորմի «Սլավուտիչ» ֆլագմանի տախտակամածին։ 1997 թվականին Սորոսի կենտրոնի տնօրեն է դարձել Եժի Օնուխը, իսկ Մարտա Կուզման դարձել է պատկերասրահների ծրագրի ղեկավար։ 1999-2001 թվականներին Մարտա Կուզման Վաշինգտոնում եղել է տեղի նկարիչների աջակցող Washington Project for the Arts կազմակերպության արտ-տնօրեն։ 2002 թվականին նա Լոնդոնում ավարտել է Միդլսեկսի համալսարանը՝ ստանալով գեղագիտության ու արվեստի տեսության մագիստրոսի կոչում։ 2004 թվականին Մասիմիլիանո Ջիոնիի հետ Մարտա Կուզման եղել է Իսպանիայի Սան Սեբաստիան քաղաքում կայացած «Մանիֆեստ 5» բիենալեի ղեկավար։
2005-2013 թվականներին Մարտա Կուզման գլխավորել է Office for Contemporary Art Norway հիմնադրամը Օսլոյում։ 2009 թվականին նա Վենետիկի բիենալեում եղել է Սկանդինավյան տաղավարի պատասխանատուն և Դանիայի ու Նորվեգիայի միջև վարել է բանակցություններ, որոնց արդյունքում բիենալեում ներկայացվել է Էլմգրին և և Դրագսետ ցուցահահանդեսը երկու տաղավարերից։ 2009 թվականին Մարտա Կուզման եղել է Վենետիկի Ճարտարապետության ինստիտուտի հրավիրյալ պրոֆեսոր։ 2011 թվականին Պաբլո Լաֆուենտեի ու Պիտեր Օսբորնի հետ միասին եղել է Վենետիկի բիենալեում Նորվեգիայի տաղավարի պատասխանատուն, 2012 թվականին Կասելում անցկացված «documenta 13» ցուցահանդեսի պատասխանատուն և 2013 թվականին Վենետիկի բիենալեում Նորվեգիայի տաղավարի պատասխանատուն։
2014 թվականի հուլիսին Մարտա Կուզման նշանակվել է Ստոկհոլմի Արվեստների թագավորական ակադեմիայի ռեկտոր։ 2016 թվականի փետրվարին հայտարարվել է, որ Մարտա Կուզման կդառնա Եյլի արվեստների դպրոցի դեկան։


== Մատենագրություն ==
Hannah Ryggen / Marta Kuzma. — Hatje Cantz, 2012. — 48 с. — ISBN 978-3-7757-2916-1
Whatever Happened to Sex in Scandinavia? / Marta Kuzma, Pablo Lafuente. — Koenig Books, 2011. — 528 с. — ISBN 978-3-86335-068-0


== Ծանոթագրություններ ==